burgasdotpro/wikipedia huggingface dataset:
Ľadový hokej na Zimných olympijských hrách 2010 – Mužský turnaj

Turnaj v ľadovom hokeji na Zimných olympijských hrách 2010 bol usporiadaný vo Vancouveri. Mužská časť turnaja sa uskutočnila od 16. do 28. februára 2010.
Priamo na turnaj postúpilo na základe hodnotenia Svetového rebríčka Medzinárodnej hokejovej federácie (IIHF) osem najúspešnejších mužstiev. Boli to Švédsko, Slovensko, Česko, Fínsko, USA, Rusko, Švajčiarsko a Bielorusko. Deviate miesto bolo určené pre hosťujúcu krajinu - Kanadu. O zvyšné tri miesta hralo 24 krajín v kvalifikácii, cez ktorú postúpili , a .
Olympijský turnaj.
Skupina A.
Všetky časy sú miestne (UTC-8).
Skupina B.
Všetky časy sú miestne (UTC-8).
Skupina C.
Všetky časy sú miestne (UTC-8).
Tabuľka po skupinovej fáze.
Všetkých 12 tímov zo všetkých troch skupín je zoradený podľa piatich kritérií. Podľa tejto tabuľky sú tímy neskôr rozdelené do play-off. Prvé 4 tímy (nazvané D1, D2, D3 a D4) sú nasadené priamo do štvrťfinále. Zvyšné tímy budú bojovať o štvrťfinále.
Kritériá:
Play-off.
Kvalifikačné kolo.
Osem tímov, ktoré sa umiestnili v tabuľke na 5. až 12. mieste, bojuje o ďalšie 4 postupové miesta. Hrá sa systémom D5-D12(E1), D6-D11(E2), D7-D10(E3), D8-D9(E4).
Všetky časy sú miestne (UTC-8).
Štvrťfinále.
Všetky časy sú miestne (UTC-8).
Semifinále.
Všetky časy sú miestne (UTC-8).
Zápas o 3. miesto.
Všetky časy sú miestne (UTC-8).
Finále.
Všetky časy sú miestne (UTC-8).
Štatistiky.
Kanadské bodovanie.
"Poradie podľa počtu bodov"
Hetrik
"Hráči, ktorí skórovali aspoň trikrát v jednom zápase (dali tri góly za zápas)."
Najlepší brankári.
"V tabuľke sú len brankári, ktorí odchytali aspoň 40 % z celkového odohraného času ich tímu."
 Shut-out 
"Brankári, ktorí vychytali zápas s nulou (t. j. nedostali v zápase ani jeden gól)."
Modrá bridlica

Modrá bridlica alebo glaukofanit alebo glaukofánová bridlica je premenená hornina typická pre vysokotlakovú a nízkoteplotnú metamorfózu, ktorá predstavuje fáciu modrých bridlíc.
Termín "glaukofanit" zaviedol roku 1888 chorvátsky geológ Mihal Kispatič. Termín "modrá bridlica" zaviedol v roku 1962 Američan Edgar Bailey.
Vznik.
Modré bridlice sú príznačné pre subdukčnú metamorfózu, ktorá je spojená so zánikom oceánskej zemskej kôry. Horniny sú pri týchto procesoch vystavené nízkym teplotám v rozmedzí 200500 °C, ale stredným až vyšším tlakom 618 kbar. Tieto podmienky zodpovedajú hĺbkam okolo 1518 km. Ich protolitom sú najčastejšie mafické horniny, zriedkavejšie i pelitické alebo kremenno živcové.
Prípadným pokračovaním subdukcie a zvýšeniu teploty nad 500 °C dochádza k vzniku eklogitov. Častým javom sprevádzajúcim modré bridlice je dekompresia a nárast teploty, čo má za následok následnú retrográdnu metamorfózu do fácie zelených bridlíc. V novovzniknutých zelených bridliciach môžu potom byť nájdené relikty lawsonitu a glaukofánu, alebo pseudomorfózy klinozoisitu s albitom a paragonitom po lawsonite.
Minerálne zloženie a vlastnosti.
Najvýznamnejším horninotvorným minerálom modrých bridlíc je glaukofán, sodný amfibol s často primiešaným crossitom alebo riebeckitom. Bežnou prímesou sú epidot, rutil, kremeň a iné. Pre modré bridlice je veľmi typická asociácia glaukofanitu s paragonitom, ktorá vzniká reakciou:
Výskyt.
V Českom masíve sú modré bridlice prítomné v oblasti Krkonoší, kde majú typickú lokalitu výskytu pri Železnom Brode. Na Slovensku sú modré bridlice pomerne zriedkavé. Možno ich nájsť v príkrove Bôrky blízko Štítnika a Hnúšte, Hačavy, Bôrky, Lúčky a na Radzime.
Využitie.
Modré bridlice nemajú pre národné hospodárstvo žiadne významné využitie.
Nino de Angelo

Nino de Angelo (* 18. december 1963, Karlsruhe, Nemecko) je nemecko-taliansky spevák. 
Jeho doteraz najväčším hitom je pieseň Jenseits von Eden, ktorá bola v roku 1984 desať týždňov na prvom mieste nemeckej hitparády. V roku 1989 spolupracoval s Dietrom Bohlenom zo skupiny Modern Talking a vydali spolu dve CD. V súčasnosti pracuje s rôznymi medzinárodnými umelcami.
Klement XIII.

Klement XIII., vlastným menom Carlo della Torre Rezzonico (* 7. marec 1693, Benátky, Benátska republika – † 2. február 1769, Rím) bol 248. pápež v poradí v období od 6. júla 1758 do svojej smrti.
Životopis.
Narodil sa 7. marca 1693 v Benátkach. 23. decembra 1731 bol vysvätený na kňaza. Na konzistóriu 20. decembra 1737 bol pápežom Klementom XII. menovaný za kardinála s titulom kardinál-diakon a titulárnym kostolom "San Nicola in Carcere". 11. marca 1743 bol menovaný za sídelného biskupa padovského, biskupské svätenie prijal 19. marca 1743 z rúk pápeža a spolusvätiteľov Giuseppeho "kardinála" Accoramboniho a Antonia Saveria "kardinála" Gentiliho. 15. mája 1747 mu pápež zmenil titulárny kostol i titul: stal sa kardinálom-kňazom s titulárnym kostolom "Santa Maria in Ara Coeli". O osem rokov neskôr, 17. februára 1755 mu pápež opäť zmenil titulárny kostol na "San Marco". 3. mája 1758 zomrel pápež Benedikt XIV., 15. mája 1758 sa začalo konkláve, na ktorom mal byť zvolený jeho nástupca na Petrovom stolci. Konkláve trvalo 22 dní, keď bol za pápeža zvolený 6. júla 1758 kardinál della Torre Rezzonico, ktorý si zvolil meno Klement XIII. Intronizovaný bol 16. júla 1758. Zomrel 2. februára 1769 v Ríme vo veku 75 rokov.
Giurtelecu Şimleului

Giurtelecu Şimleului (, ) je dedina ležiaca v severozápadnej časti Transylvánie, v župe Sălaj v Rumunsku administratívne patriaca do obce Măerişte.
Pápežský erb

Toto je stránka s prehľadom obrázkov erbov pápežov.
RGBA

RGBA je anglická skratka pre farebný model pozostávajúci z červenej, zelenej a modrej farby (angl. Red, Green, Blue) a Alfa kanálu (priehľadnosti).
Ukážka použitia:
 #225599ff
Mriežka, používa sa napríklad v HTML kóde, a za ňou v šestnástkovej sústave červená farba (22), zelená farba (55) a modrá farba (99). Posledný údaj udáva hodnotu priesvitnosti. Tento kokrétny zápis patrí tmavomodrej farbe s nulovou priesvitnosťou.
Ľutenica

Ľutenica (tiež lutenica, srb. љутеница, bulh. лютеница, mac. лутеница) je národná prísada a korenivo používané najmä v Bulharsku.
Je zložená z paradajok, papriky, cibule, cesnaku, čierneho korenia, rastlinného oleja, cukru a soli.
Malé Sundy

Malé Sundy (indon. Nusa Tenggara) je názov skupiny ostrovov v južnej časti Malajského súostrovia na rozhraní Indického a Tichého oceánu. Administratívne patria pod správu indonézskych provincií Bali, Nusa Tenggara Barat, Nusa Tenggara Timur a východná časť ostrova Timor je nezávislý štát Východný Timor.
Mamaia

Mamaia je najväčšie prímorské letovisko na rumunskom čiernomorskom pobreží. Nachádza sa severovýchodne od mesta Konstanca. Trvalý pobyt tu má minimum obyvateľov, pričom stredisko je prechodne zaľudnené predovšetkým v lete.
Letovisko je 8 km dlhé a 300 m široké, tvorí ho pás pevniny medzi Čiernym morom a jazerom Siutghiol.
Po výraznom vývoji v posledných rokoch sa stredisko zaradilo medzi významné letné destinácie v Európe.
Vrchol turistickej sezóny tu trvá od polovice mája do konca septembra, keď sú priemerné denné teploty od 25 do 30 stupňov a voda je teplá do neskorej jesene.
Hotely sú od strednej kategórie po exkluzívne 4- a 5-hviezdičkové a súkromné kluby.
Konala sa tu jedenásta schôdza predstaviteľov strednej Európy 27. a 28. mája 2004.
Colo

Colo môže byť:
Kanoistika na Letných olympijských hrách 2008 – C2 slalom muži

Mužský C-2 slalom prebiehala v dňoch 13. - 15. augusta 2008 v Shunyi Olympic Rowing-Canoeing Park v Pekingu. Slovenskí reprezentanti Peter a Pavol Hochschornerovci získali svoju tretiu zlatú olympijskú medailu.
Jana II. Burgundská

Jana Burgundská (* 15. január 1292† 21. január 1330, Roye) bola grófka burgundská a z Artois, francúzska kráľovná; najstaršia dcéra grófa Ota IV. Burgundského a jeho manželky grófky Mahaut z Artois.
Život.
V roku 1307 sa vydala za grófa Filipa z Poitiers, druhého syna francúzskeho kráľa Filipa IV. Pekného.
Začiatkom roka 1314 boli Janina sestra Blanka a jej švagriná Margaréta usvedčené z cudzoložstva. Jana bola v podozrení, že o aférach vedela a kryla ich. Za trest bola umiestnená v domácom väzení v Dourdan. Ona, ako aj jej manžel, však naďalej prehlasovali jej nevinu. Filip sa odmietol s ňou rozviesť a v roku 1315 – vplyvom svojej matky a manžela – jej meno očistili pred parížskym parlamentom a umožnili jej návrat na dvor.
Smrťou svojho synovca Jána I. sa stala francúzskou kráľovnou a 9. januára 1317 bola s manželom v Remeši korunovaná.
Po svojom bratovi zdedila v roku 1315 Burgundské grófstvo a 1329 po smrti matky titul grófky z Artois.
Po ovdovení žila na svojich lénach. Zomrela 21. januára 1330 a pochovali ju vedľa manžela v bazilike Sainte-Denis. Jej tituly zdedila najstaršia dcéra Jana, vydatá za vojvodu Oda IV. Burgundského.
Jana vo svojej poslednej vôli nechala založiť kolégium v Paríži; bolo pomenované „le collège de Bourgogne“ (Burgundské kolégium).
Rodina.
So svojim manželom mala 6 detí:
Colo (sopka)

Colo je menší stratovulkán, nachádzajúci sa na menšom ostrove Una-Una v Tominskom zálive. Vrchol 507 m vysokej sopky je ukončený 2 km širokou kalderou. V histórii boli zaznamenané iba tri erupcie (v rokoch 1898, 1938 a 1983). Prvá a posledná erupcia boli veľmi silné, zničili takmer celý ostrov a vyžiadali si evakuáciu obyvateľstva.
Blanka Burgundská

Blanka Burgundská (* 1296 – † 29. apríl 1326), francúzska a navarrská kráľovná (január až máj 1322); dcéra grófa Ota IV. Burgundského a jeho manželky grófky Mahaut z Artois.
Dňa 20. mája 1308 sa vydala za budúceho francúzskeho kráľa Karola IV.
Bola obvinená z cudzoložstva a uväznená spolu so švagrinou Margarétou na hrade Gaillard začiatkom roka 1314. V čase korunovácie svojho manžela tam ešte stále žila. Kráľ ju odmietol prepustiť. Ich manželstvo bolo anulované pápežom Jánom XXII. dňa 19. mája 1322. Po rozvode sa mohla utiahnuť do kláštora 
Maubuisson, neďaleko Pontoise a tu aj zomrela v apríli 1326.
Mária Luxemburská

Mária Luxemburská (* 1304 – † 26. marec 1324) bola francúzska a navarrská kráľovná.
Dcéra rímsko-nemeckého cisára Henricha VII. a Margaréty Brabantskej. Dňa 21. septembra 1322 sa stala druhou manželkou Karola IV. Francúzskeho. Týmto manželstvom sa malo posilniť postavenie Francúzska smerom na východ. V marci 1324 mala nehodu so svojim kočom a bola vážne zranená. V tom čase čakala dieťa, ktoré sa narodilo predčasne a žilo iba niekoľko hodín. Mária zomrela ani nie 20-ročná 26. marca 1324 a pochovali ju v dominikánskom kostole v Montagris.
Bázický bod

Bázický bod je jedna stotina percentuálneho bodu. Označuje sa symbolom ‱ odvodeným od symbolu pre percento (%), ktorý označuje jednu stotinu (). Štyri nuly v symbole reprezentujú jednu stotinu z jednej stotiny ( z ), teda .
Táto hodnota sa používa napríklad vo finančnej štatistike na vyjadrenie veľmi malých zmien v percentuálnych bodoch.
Zmena úrokovej miery z 2,75 % na 3,1 % znamená zmenu o 0,35 percentuálneho bodu, t. j. o 35 bázických bodov (o 35 ‱).
Jana z Évreux

Jana z Évreux (*1310 – † 4. marec 1371), francúzska a navarrská kráľovná; tretia manželka francúzskeho kráľa Karola IV. a dcéra jeho strýka Ľudovíta z Évreux a Margaréty z Artois. 
Keďže neporodila žiadneho mužského dediča, znamenalo to koniec línie priamych Kapetovcov. Z dôvodu ich blízkeho príbuzenstva musel s ich sobášom súhlasiť pápež Ján XXII. Dňa 11. mája 1326 bola korunovaná. Po smrti svojho manžela sa utiahla na svoje panstvo neďaleko Melun, kde žila až do smrti.
So svojim manželom mala tri dcéry:
Tsleil-Waututh

Tsleil-Waututh alebo Burrard je indiánsky kmeň žijúci v kanadskej provincii Britská Kolumbia. Členovia tohto etnika patria do skupiny Pobrežných Sališov hovoriacich dialektom "halkomelem" a sú blízkymi príbuznými susedných kmeňov Squamish a Musqueam.
Jaroslav Volf

Jaroslav Volf môže byť:
Ambang

Ambang je vulkanický komplex, nachádzajúci sa v severnom ramene ostrova Celebes. Vrchol vulkánu je tvorený viacerými krátermi s veľkosťou do 400 m a piatimi fumarolovými poľami. Jediná zaznamenaná erupcia, bižšie neurčeného rozsahu je z roku 1845 s odchýlkou ± 5 rokov.
Paweł Sarna

Paweł Sarna môže byť:
Bombalai

Bombalai je menší troskový kužeľ, nachádzajúci sa na severovýchode ostrova Borneo. Vulkán je súčasťou bazaltovo-dacitového vulkanického poľa na polostrove "Semporna" a leží neďaleko pobrežia. Pole je jediným prejavom mladšieho neskoro štvrtohorného vulkanizmu na ostrove. Vrchol Bombalai je ukončený širokým kráterom. V okolí sopky sa nachádzajú mlado vyzerajúce lávové prúdy, niektoré z nich sú holocénneho veku.
Križiacke výpravy proti husitom

Križiacke výpravy proti husitom boli vojenské ťaženia rímsko-katolíckej cirkvi vyhlasované ako súčasť svätej vojny na obranu katolíckej viery s cieľom vyhladenia husitského kresťanstva v Čechách. 
Účastníci bojovali pod znamením kríža a boli obdarení zvláštnymi výhodami a plnomocnými odpustkami. Celkom sa uskutočnilo päť výprav. 
"Prvá výprava" sa uskutočnila na podnet uhorského a rímskeho kráľa Žigmunda Luxemburského, bola schválená pápežom Martinom V. 1. marca 1420 a slávnostne proklamovaná vo Vratislavi 17. marca v tom istom roku. Vojská z Uhorska, nemeckých oblastí Svätej rímskej ríše, rakúskych krajín a katolíckych oblastí Českého kráľovstva obľahli na konci júna 1420 Prahu. 14. júla pri pokuse dobyť provizórnu vozovú hradbu husitov na vrchu Vítkov pred Prahou utrpeli porážku a po korunovácii Žigmunda českým kráľom (28. júla) boli rozpustené. 
"Druhá výprava", vyhlásená na jar roku 1421 a ideovo podnietená kardinálom B. Castiglionem, prebehla na dvoch frontoch. Vojská, sformované počas augusta v nemeckých oblastiach ríše a neúspešne obliehajúce Žatec, ustúpili pred husitmi 2. októbra 1421. Druhý prúd, vedený Žigmundom Luxemburským a zložený prevažne z vojakov Uhorského kráľovstva, utiekol z českých krajín v januári 1422 po sérii porážok (pri Kutnej Hore, pri Habroch). 
"Tretia výprava", ktorej vedením poveril Žigmund markgrófa Fridricha I. Brandenburského, sa bez stretu s protivníkom rozpadla na jeseň roku 1422. 
"Štvrtá výprava", proklamovaná na jar 1427 a organizovaná trevírskym arcibiskupom Ottom (1418 – 1430), utrpela nezdar začiatkom augusta pri Stříbre a Tachove. 
"Piata výprava", ktorú viedli kardinál Giuliano Cesarini a markgróf Fridrich I. Brandenburský, skončila 14. augusta 1431 útekom križiakov z priestoru medzi Domažlicami a Kdyňou. 
Nezdar krížových výprav proti husitom prinútil katolícku cirkev k jednaniam, ktoré vyvrcholili na bazilejskom koncile. K protihusitským krížovým výpravám možno priradiť i ťaženie uhorského kráľa Mateja Korvína v rokoch 1468 – 1471, podporované príležitostnými, viacmenej koristnými vpádmi z nemeckých oblastí ríše. Ani tieto akcie však husitov neprinútili k opätovnému prijatiu katolíckej konfesie. Opakované neúspechy križiackych vojsk, ktorých počet doboví pozorovatelia nadsadzovali (spravidla zahŕňali 20 000 – 30 000 mužov, niekedy i menej), spočívali v nedisciplinovanosti bojovníkov, v ich neochote riskovať život v urputných zápasoch s husitmi, v prílišnom sústredení sa na zisk prípadnej koristi i v rivalite jednotlivých šľachtických veliteľov, sledujúcich vlastné záujmy a neochote podriadiť sa pokynom organizátorov.
Ricardo Andrade Alves

Ricardo Andrade Alves (*12. január 1982, Guarulhos, Brazília) je brazílsky futbalista, ktorý hral aj v českej lige. Do SFC Opava ho vybralo vedenie opavského futbalu, no odohral tu len jeden zápas, a bol prepustený.
John Zerzan

John Zerzan (* 10. august 1943, Salem, Oregon, USA) je americký filozof, predstaviteľ anarchoprimitivizmu. Jeho práce kritizujú civilizáciu založenú na poľnohospodárstve, ako inherentne utláčateľskú, a dovolávajú sa prehistorických spôsobov života, ako inšpirácie pre skutočne slobodnú spoločnosť. Vo svojich úvahách sa inšpiruje antropológiou, archeológiou, paleolingvistikou, atď. Niektoré z jeho kritických úvah išli až tak ďaleko, že spochybnili domestikáciu, jazyk, symbolické myslenie (napr. matematiku, umenie) a pojem času.
Homoforma

Homoforma je v jazykovede slovo s rovnakou formálnou podobou ako iné slovo, avšak s odlišným významom. Na rozdiel od homonymie nejde len o podobnosť zvukovú ale aj písanú, honoformy sú podmnožinou homoným.
Soputan

Soputan je menší aktívny stratovulkán nachádzajúci sa v severnom výbežku ostrova Celebes, na južnom okraji kaldery Tondano. Je to najaktívnejší vulkán ostrova, od 18. storočia bolo zaznamenaných vyše 30 prevažne stredne silných erupcií. Centrom erupcií je vrcholový kráter "Aeseput", prípadne parazitický kráter na severovýchodnom svahu, ktorý vznikol počas erupcie v roku 1906.
Sempu

Sempu je kaldera vulkanického pôvodu, nachádzajúca sa v severnom výbežku ostrova Celebes. Kaldera má priemer asi 3 km, v jej centrálnej časti sa nachádza geologicky mladší stratovulkán rovnakého mena a v juhozápadnej časti leží jazero (pôvodne maar) "Kawah Masem". Nie sú známe žiadne záznamy o erupciách kaldery, jediným prejavom aktivity sú fumaroly lokalizované v okolí maaru. Síra usadená z fumarolických pár je ťažená od roku 1938.
RDRAM

RDRAM je druh operačnej pamäte používanej v osobných počítačoch (PC), prípadne iných zariadeniach ako sálové počítače, herné konzoly, prehrávače videa a podobne.
RDRAM je skratka z Rambus DRAM (podľa firmy Rambus, ktorá túto technológiu vyvinula). Na rozdiel od pamäťových modulov SDRAM, prípadne ich variácii DDR SDRAM a pod., ktoré sú 64-bitové, sú jednotlivé pamäťové moduly RDRAM iba 16 bitové (32 bitové pri dvojkanálových moduloch). Pamäte RDRAM v čase ich najväčšieho rozšírenia v PC (roky 2001-2003) pracovali na vyššej frekvencii než SDRAM alebo DDR SDRAM, preto dosahovali vyššiu maximálnu prenosovú rýchlosť. Pamäte RDRAM posielajú dáta dvakrát počas hodinového cyklu, podobne ako DDR SDRAM.
Orest Dubay (1919)

Akademický maliar, profesor Orest Dubay st. (* 15. august 1919, Veľká Poľana† 2. október 2005, Bratislava) patril medzi najvýznamnejších slovenských grafikov 20. storočia.
Život.
V rokoch 19391943 študoval na oddelení kreslenia a maľovania SVŠT v Bratislave. V roku 1948 prijal miesto asistenta na Katedre výtvarnej výchovy Pedagogickej fakulty UK v Bratislave. V rokoch 19491984 pôsobí ako pedagóg na Vysokej škole výtvarných umení, 19681971 rektorom VŠVU, 1964 bol vymenovaný za čestného člena "Accademia Fiorentina delle arti". Manželka Anna Dubayová rod. Vyšná (nar. 1920, Sokolče). Maju dvoch synov, slovenský maliar Orest Dubay (1954) a Ing. arch. Juraj Dubay. Jeho synovcom je aj rozhlasový novinár Vladimír Šmihula (1943).
Dielo.
Zaradil sa medzi významných predstaviteľov slovenskej povojnovej grafiky. Od roku 1959 vystavoval doma aj v zahraničí. V roku 1980 mu vychádza v cykle Dvanásť grafík vo vydavateľstve Tatran.
Pôsobil v Spolku umelcov a priateľov grafiky (od 1948), v Skupine výtvarníkov 29. augusta, Klube grafikov a ďalších spolkoch. Svoje diela vystavuje od roku 1943 najprv ako súčasť výstavy, od roku 1959 aj ako samostatné výstavy doma i v zahraničí v Berlíne, Budapešti, Rostocku, Bagdade, Düsseldorfe, Káhire, Lipsku, Varne, Ulanbátare, Moskve, Florencii a ďalších veľkomestách.
V roku 1989 daroval rozsiahly súbor diel Vihorlatskému múzeu v Humennom.
Ocenenia.
V roku 1977 mu bol udelený titul národného umelca a taktiež Veľká cena na Bienále slovenskej grafiky v Banskej Bystrici. V roku 1981 získal cenu ex aequo súčasnej slovenskej grafiky v Banskej Bystrici.
Tondano

Tondano môže byť:
Tondano (sopka)

Tondano je masívna kaldera vulkanického pôvodu, nachádzajúca sa v severnom ramene ostrova Celebes. Kaldera má rozmery 20 × 30 km, jej vek sa odhaduje štvrtohory a jej dno je pokryté viacerými postkalderovými troskovými kužeľmi a lávovými prúdmi. Vo východnej časti sa nachádza jazero rovnakého mena. Na okrajoch kaldery sa nachádzajú viaceré mladšie vulkanické centrá, ako Soputan, Sempu, Lokon-Empung a Mahawu.
Lokon-Empung

Lokon-Empung je stratovulkanický komplex, nachádzajúci sa v severnom ramene indonézskeho ostrova Celebes. Komplex leží na okraji kaldery Tondano a tvorí ho dvojica stratovulkánov "Gunung Lokon" (1 588 m) a "Gunung Empung" (1 340 m) vzdialených od seba cca 2,2 km. Mladší z tejto dvojice je Empung, ktorého vrchol je ukončený 400 m širokým kráterom. Komplex je jedno z najaktívnejších vulkanických centier ostrova, od 18. storočia bolo zaznamenaných približne 25 erupcií stredne silného charakteru. Pôvodcom erupcií je kráter "Tompaluan" situovaný v sedle medzi oboma stratovulkánmi.
Ruth Dubayová

Ruth Dubayová (* 1954, Bratislava) je slovenská akademická maliarka.
Biografické údaje.
Bratislavská rodáčka žije a pracuje v Bratislave. V rokoch 1973 - 1979 študovala na Vysokej škole výtvarných umení v Bratislave.
Jej manželom je maliar Orest Dubay (* 1954).
Dielo.
Venuje sa olejomaľbe s tematikou rodiny, detí, kvetov a krajiny (najmä z okolia Banskej Štiavnice). 
Viackrát vystavovala na Slovensku i v Česku.
Zoznam častí seriálu Čarodejnice

Nasledujúci zoznam je zoznam častí seriálu "Čarodejnice". Seriál má osem sérií; prvá, druhá, tretia, štvrtá, siedma a ôsma s 22 časťami, piata a šiesta s 23 časťami.
Časti.
1. séria.
"Podrobný zoznam častí nájdete v článku Zoznam častí seriálu Čarodejnice (1. séria) "
2. séria.
"Podrobný zoznam častí nájdete v článku Zoznam častí seriálu Čarodejnice (2. séria) "
3. séria.
"Podrobný zoznam častí nájdete v článku Zoznam častí seriálu Čarodejnice (3. séria) "
4. séria.
"Podrobný zoznam častí nájdete v článku Zoznam častí seriálu Čarodejnice (4. séria) "
5. séria.
"Podrobný zoznam častí nájdete v článku Zoznam častí seriálu Čarodejnice (5. séria) "
6. séria.
"Podrobný zoznam častí nájdete v článku Zoznam častí seriálu Čarodejnice (6. séria) "
7. séria.
"Podrobný zoznam častí nájdete v článku Zoznam častí seriálu Čarodejnice (7. séria) "
8. séria.
"Podrobný zoznam častí nájdete v článku Zoznam častí seriálu Čarodejnice (8. séria) "
Tmavá

Tmavá môže byť:
Metrosexuál

Metrosexuál je pojem, ktorý vznikol zhruba v polovici 90. rokov 20. storočia. Označuje mužov, ktorí žijú v meste a vydávajú podstatnú časť zo svojho platu na značkové a módne oblečenie, kozmetiku a návštevy solárií. Metrosexuáli sa často v starostlivosti o svoj zovňajšok vyrovnajú ženám alebo dokonca ich prevyšujú. Používanie pleťových krémov, mastí, holenie ochlpenia na intímnych partiách v podpazuší, a pod. sú pre nich každodenné potešenie, ktorým sa zaoberajú každý večer po kúpeli. Metrosexuáli taktiež veľmi obľubujú vône a parfumy, v ktorých si skutočne vyberajú. 
Odporcovia metrosexuálov ich pokladajú za homosexuálov hlavne kvôli zvýšenej starostlivosti o zovňajšok, ide však len o istú záľubu (ktorá doteraz nebola známa masám) rovnako ako keď sa niekto zaujíma viac o techniku alebo športy. Metrosexuáli sú živnou pôdou hlavne pre módne časopisy, ktoré ich zobrazujú ako ideál krásy súmernosti a mužnosti nového storočia.
Azis

Azis (, vlastným menom Vasil Trojanov Bojanov, ; * 7. marec 1978) je bulharský spevák, ktorý je známy vďaka svojmu provokatívnemu transvestitnému vzhľadu.
Ako zabávač a spevák vydal viacero nahrávok. Jeho albumy sú „Celuvai Me“ (2003), „Na Golo“ (2003), „Kraliat“ (2004), „Together“ (s Desislavou) (2004) a „2005“ (2005).
Azis začal svoju politickú kariéru v roku 2005 ako člen politickej strany Euroroma a v tom istom roku sa zúčastnil parlamentných volieb, nezískal však dosť hlasov.
V roku 2006 vystúpil v programe „Velikite Balgari“ zvolený 21. najväčším Bulharom všetkých čias. Zo žijúcich osôb bol v rebríčku druhý, pred ním sa umiestnil iba futbalista Christo Stoičkov, ktorý sa umiestnil na 12. mieste.
Objavil sa vo VIP verzii súťaže Big Brother spolu so svojím manželom menom Niki Kitaeca. Azis dobrovoľne dom po 19 dňoch opustil, jeho manžel tam ostal.
Ondřej Štěpánek

 
 
 
Ondřej Štěpánek (* 28. november 1979, Brandýs nad Labem-Stará Boleslav) je český vodnoslalomár, ktorý získal na olympiáde v Aténach 2004 bronzovú medailu v C2.
Vrcholové podujatia.
Sydney 2000 a Atény 2004.
Na olympiáde v Syndey 2000 skončil v disciplíne C2 na piatom mieste celkovým časom 253,36 s. O štyri roky neskôr na olympijských hrách v Aténach získal bronzovú medailu v disciplíne C2 spolu s Jaroslavom Volfom (216,86 s).
Peking 2008.
Na letných olympijských hrách v Pekingu boli v disciplíne C2 po semifinále na štvrtom mieste, no napokon skončili druhí. Jeho deblovým partnerom bol Jaroslav Volf.
Zoltán Pálkovács

Zoltán Pálkovács (* 6. august 1981, Rimavská Sobota, † 25. september 2010, Rakúsko) bol slovenský džudista, ktorý Slovensko reprezentoval na olympijských hrách 2004 a na olympiáde v Pekingu 2008. Dňa 25. septembra 2010 tragicky zahynul po autonehode neďaleko Viedne.
Marty Friedman

Marty Friedman (* 8. december 1962, Washington, USA) je americký gitarista. Preslávil sa hlavne ako člen metalovej skupiny Megadeth, ktorej súčasťou bol takmer 10 rokov. V súčasnosti žije v Japonsku.
Kariéra pred Megadeth.
Pred nástupom do Megadeth bol Friedman členom niekoľkých ďalších metalových kapiel – Deuce, Hawaii, Vixen a Cacophony. V kapele Cacophony sa stretol s ďalším fenomenálnym gitarovým virtuózom, vtedy len sedemnásťročným Jasonom Beckerom. Produktmi ich spolupráce sú albumy Speed Metal Symphony a Go Off!. Albumy, nesúce sa štýle zvanom neoklasický metal, boli inovatívne v mnohých smeroch, hlavne čo sa týka skĺbenia dvoch virtuóznych gitár do jedného celku.
Megadeth.
Po rozpade Cacophony v roku 1989 dostal Friedman ponuku od skupiny Megadeth, ktorú vo februári 1990 prijal. Prvý album, na ktorom sa podieľal, bol "Rust In Peace", ktorý je dodnes zaraďovaný medzi míľniky thrash metalu. Friedman na ňom uplatňuje spôsob hry charakteristický pre celú jeho kariéru a takisto sa v niektorých sólach inšpiruje exotickou hudbou. V júli 1992 vychádza album "Countdown To Extinction", zameraný oproti predošlému počinu na širšie publikum, čo sa odrazilo aj na predajnosti, keďže album získal dve platinové platne. Friedman hral aj na nasledujúcich albumoch Megadeth – "Youthanasia" (1994), "Cryptic Writings" (1997) a Risk (1999). V decembri 1999 však oznamuje, že z kapely odchádza a svoj posledný koncert s kapelou odohral 14. januára 2000. Neskôr v jednom rozhovore Friedman uvádza, že už ho unavuje hrať metalovú hudbu, a potrebuje sa vyvíjať ďalej ako muzikant. Počas obdobia, v ktorom bol Marty súčasťou skupiny, predala skupina Megadeth celosvetovo viac než 10 miliónov albumov.
Život v Japonsku.
Friedman, momentálne žijúci v Tokiu, sa aktívne zúčastňuje na kultúrnom živote Japonska. Ako hosť sa objavuje na albumoch mnohých umelcov známych hlavne v Japonsku, a vďaka schopnosti plynule hovoriť po japonsky sa objavuje aj v televízii a prispieva do japonských hudobných časopisov. 
Najvýznamnejšie televízne programy, ktorých sa Friedman pravidelne zúčastňoval, boli Mr. Heavy Metal, Rock Fujiyama a Jukebox, v ktorej prekladal anglické texty piesní do japončiny. Okrem toho sa na konci roku 2005 zúčastnil turné s japonskou speváčkou Ami Suzuki.
V marci 2011 vydal Friedman vyhlásenie, v ktorom uvádza, že na podporu obetiam zemetrasenia v Japonsku, dá do aukcie všetky svoje gitary, ktoré používal počas pôsobenia v skupine Megadeth a celý výťažok z aukcie venuje zemetrasením postihnutým obyvateľom.
Súčasná tvorba.
Aj napriek pracovne nabitému programu, ktorý sprevádza jeho život v Japonsku, zostáva Marty Friedman verný svojej sólovej tvorbe. Rad albumov, začatý v roku 1988 albumom Dragon's Kiss, rozšíril naposledy albumom Future Addict (2008). Album obsahuje prearanžované staršie piesne, no obsahuje aj 3 nové skladby. Future Addict, rovnako ako aj posledný štúdiový počin Loudspeaker (2006) a koncertná nahrávka Exhibit A – Live In Europe (2007), vyšiel najprv v Japonsku, až potom bol vydaný a distribuovaný aj v ďalších krajinách.
Lajos Steier

Lajos Steier (* 2. marec 1885, Liptovský Mikuláš - † 3. január 1938, Viedeň, Rakúsko) bol historik a publicista.
Narodil sa v Liptovskom Mikuláši. Jeho otec Ignác Steier pôvodným povolaním učiteľ bol kníhtlačiar. Študoval techniku, neskôr právo, promoval na budapeštianskej univerzite.
Po ukončení štúdií pôsobil ako novinár, špecializoval sa na národnostnú problematiku, v rámci nej na slovenskú otázku. Zdôrazňoval potrebu účinnejšej vládnej podpory spisovnej slovenčine a rozvíjaniu samostatnej slovenskej identity ako protiváhy českých snáh.
Po vzniku Česko-Slovenska v roku 1918 bol hlavným oponentom československej oficiálnej historiografie, najväčší ohlas si získal svojim 1 000 stránkovým dielom "Ungarns Vergewaltigung" vydaným po nemecky vo Viedni v roku 1929.
Prof. Pražák vo svojich spomienkach píše:
Václav Chaloupecký vo svojom diele Zápas o Slovensko 1918 knihu hodnotí:
Z poverenia Maďarskej historickej spoločnosti (Történelmi Társulat) vyhľadal vo viedenských archívoch a v roku 1937 publikoval slovenské spisy vzťahujúce sa k rokom 1848/1849.
Ako predseda Hornouhorskej vedeckej spoločnosti (Felvidéki tudományos társaság) zostavil a v roku 1937 pod názvom "Czambel emlékkönyv" (Czambelov pamätník) vydal zborník prác pripomínajúci život a dielo najvýznamnejšieho slovenského jazykovedca 20. storočia.
"Slovenský biografický slovník" ho charakterizuje ako "odporcu slovenského národného hnutia, obrancu integrity Uhorska a po roku 1918 popredného predstaviteľa iredenty".
Burning Rain

Burning Rain je rocková hudobná skupina z Los Angeles, USA.
Pavel Šimko

Pavel Šimko (* 13. február 1982, Poprad) je slovenský triatlonista.
Reprezentoval Slovensko na letných olympijských hrách 2008, čím sa stal prvým slovenským triatlonistom na olympijských hrách. Preteky však nedokončil, keď musel odstúpiť pre bolesť, po kopnutí do temena hlavy od jedného zo súperov počas plaveckej časti.
Juraj Tarr

 
 
 
 
 
 
 
 
 
 
Juraj Tarr (* 18. február 1979, Komárno) je slovenský kajakár v rýchlostnej kanoistike, ktorý reprezentoval v kategórii K4 na olympiádach v Sydney (4. miesto), v Pekingu (striebro), v Londýne (6. miesto) a v Rio de Janeiro (striebro). 
Od roku 2013 vystupuje spolu s Erikom Vlčekom v dvojkajaku (K2) a od roku 2015 spolu s Erikom Vlčekom, Denisom Myšákom a Tiborom Linkom v K4.
Plávanie na Letných olympijských hrách 2008 – 400 m polohové preteky muži

Polohové preteky na 400 metrov mužov prebiehali 9. a 10. augusta 2008 v Beijing National Aquatics Centre.
Kvalifikačné limity boli 4:18.40 (A-limit) a 4:27.44 (B-limit).
Michael Phelps

Michael Fred Phelps (* 30. jún 1985, Baltimore, Maryland, USA) je americký plavec, ktorý drží niekoľko svetových i olympijských rekordov v plávaní a je držiteľom 28 olympijských medailí, a to 23 zlatých, 3 strieborných a 2 bronzových.
Osem medailí získal v roku 2004 na letných olympijských hrách v Aténach (šesť zlatých, dve bronzové), 8 v roku 2008 v Pekingu (všetky zlaté), 6 v roku 2012 v Londýne (štyri zlaté a dve strieborné) a 6 v roku 2016 v Rio de Janeiro (päť zlatých a jedna strieborná). Jeho 23 zlatých (spolu 28 medailí, z toho tri strieborné a dve bronzové) olympijských medailí je historický rekord pre jediného športovca v celej histórii olympijských hier. Bol vyhlásený najlepším plavcom roku 2003, 2004, 2006 a 2007. Phelps sa kvalifikoval do ôsmich plaveckých disciplín na olympiáde v Pekingu a vo všetkých disciplínach aj vyhral, čím prekonal rekord legendárneho Marka Spitza.
Jeho povesť výrazne utrpela po tom, ako britské periodikum The News of the World weekly zverejnilo fotografie ako fajčí marihuanu. Malo to byť 6. novembra 2008. Podľa jedného z účastníkov, Phelps fajčil už aj predtým. Phelps sa priznal a tento čin oľutoval a sľúbil, že sa to už nikdy viac nestane. FINA ospravedlnenie a sľub prijala a vyjadrila mu plnú podporu. Od Plaveckej asociácie USA dostal trojmesačný zákaz zúčastňovať sa pretekov a nebude dostávať od nej ani príjem. Phelps to považoval za primerané.
Na letnej olympiáde v Rio de Janeiro získal ďalších päť zlatých olympijských medailí. (za 200 m motýlik jednotlivcov a 200 m polohové preteky jednotlivcov, a ako člen víťazných štafiet 4x100m a 4x200m voľným štýlom)
Jožko Mrkvička

Jožko Mrkvička je fiktívna postava v hovorovej slovenčine (ale aj žurnalistickom štýle), ktorej meno sa používa na označenie radového priemerného občana, respektíve ako nič nehovoriace "„prázdne“ meno v príkladoch učebnicového typu.
Nespája sa so žiadnymi negatívnymi alebo pozitívnymi vlastnosťami (ako napr. anglický John Bull), nie je odvodená ani zo žiadnej skutočne existujúcej postavy a ani nie je objektom fabulácií, ktoré mu majú dodať zdanie historickej autentickosti (ako je napr. český Jára Cimrman). Jeho hlavnou a jedinou vlastnosťou je priemernosť, tuctovosť, všednosť a neidentifikovateľnosť (podobne ako ruský Ivan alebo Ivan Ivanovič). Dokonca sa niekedy v písomnom styku používa toto meno aj s malými začiatočnými písmenami. 
Nedá sa ani preto povedať, žeby mal označovať nejakého typického Slováka so súborom skutočných, domnelých alebo projektovaných vlastností. V takomto kontexte sa skôr používajú mená ako Jano, Ďuro, Fero, Peťo, Maťo, Mišo. 
Toto meno použila aj slovenská spisovateľka Mária Ďuríčková (1919) pre hlavnú postavu vo svojej knihe "Jožko Mrkvička Spáč" (1972).
Allen Johnson

Allen K. Johnson (* 1. marec 1971, Washington, USA) je bvalý americký atlét, prekážkar, olympijský víťaz z Atlanty 1996 a štvornásobný majster sveta z rokov 1995, 1997, 2001 a 2003. 
Patrí k najlepším prekážkarom atletickej histórie. Ešte na MS v Helsinkách v roku 2005 získal bronzovú medailu. Jeho osobným rekordom je dvakrát zabehnutý čas 12,92 sekundy.
Mahawu

Mahawu je menší, v súčasnosti (jún 2014) neaktívny stratovulkán, nachádzajúci sa v severnom ramene ostrova Celebes na okraji štvrtohornej kaldery Tondano. Vrchol 1 324 m vysokej sopky je ukončený kráterom s priemerom 180 m, v súčasnosti zaliatym vodou zelenej farby. Na severnom okraji krátera sa nachádzajú dva troskové kužele. Na rozdiel od svojho suseda - komplexu Lokon-Empung je Mahawu menej aktívna sopka, od roku 1789 len sedem erupcií, posledná v roku 1977. V roku 1994 bola pozorovaná zvýšená aktivita fumarol, bahenných sopiek a menších gejzírov na brehoch kráterového jazierka.
Klabat

Klabat je neaktívny stratovulkán, nachádzajúci sa v predĺženom severnom ramene ostrova Celebes, východne od mesta Manado. S výškou 1 995 m je to najvyšší vrch na ostrove. Vrchol sopky je ukončený kráterom s rozmermi 170 × 250 m. Vek poslednej erupcie nie je známy, jediným prejavom aktivity sú fumaroly.
Atletika na Letných olympijských hrách 2008 – Vrh guľou mužov

Vrh guľou mužov bola jedna z 24 mužských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang 15. augusta. Vyhral Poliak Tomasz Majewski.
Ekonomický tiger

Ekonomický tiger alebo niekedy hospodársky tiger je označenie, ktoré sa používa pre štáty s dlhodobo nadpriemerným ekonomickým rastom, ktorý je obyčajne sprevádzaný zvýšením životnej úrovne. Tento termín sa prvýkrát použil pre Južnú Kóreu, Singapur, Hongkong a Taiwan (ázijské tigre). Neskôr aj pre Malajziu a Thajsko.
V súčasnosti sú za ekonomických tigrov považované štáty Írsko, pobaltské štáty, Slovinsko, Čína, India, Čile a tiež provincia Alberta v Kanade.
Spätne by sa tak mohli označiť štáty Japonsko, Španielsko, Grécko a ďalšie štáty, ktoré zažili prudký ekonomický rast v povojnovej ére, od 50. rokov 20. storočia.
Obdobie, v ktorom ekonomický tiger dosahuje nadpriemerný rast, sa často nazýva ekonomický zázrak (japonský ekonomický zázrak, grécky ekonomický zázrak a pod.).
Magyar Királyság

Magyar Királyság je maďarský výraz pre:
Pobrežní Sališovia

Pobrežní Sališovia alebo Pobrežní Salishovia je kultúrne a etnografické označenie skupiny indiánskych kmeňov žijúcich v kanadskej provincii Britská Kolumbia a amerických štátoch Washington a Oregon, ktorí hovoria jedným z jazykov tejto skupiny.
Hoci indiáni z kmeňa Nuxálk (známi aj pod názvom Bella Coola) sú v tejto skupine zahrnutí z etnografického hľadiska, ich jazyk sa z lingvistickej stránky nepovažuje za jazyk Pobrežných Sališov. Jazyky Pobrežných Sališov sú súčasťou sališských jazykov, no žiadny kmeň alebo jazyk s názvom "pobrežný sališ", či "pobrežná saliština" neexistuje.
Virgilijus Alekna

 
 
 
 
 
 
 
Virgilijus Alekna (* 13. február 1972, Terpeikiai blízko Kupiškisu) je litovský atlét, venujúci sa hodu diskom. Je dvojnásobným olympijským víťazom a dvojnásobným majstrom sveta.
Vrcholové podujatia.
Osaka 2007.
Na MS v atletike 2007 skončil na štvrtom mieste výkonom 65,24 m. Na tretieho Rutgera Smitha strácal 1,18 m. Alekna bol blízko k vypadnutiu pred tretím hodom, ale nakoniec tretím pokusom prehodil dovtedy posledného postupujúceho do užšieho finále.
Róbertovci

Róbertovci, franskí predchodcovia rodu Kapetovcov. Patrili medzi najvyššiu šľachtu počas éry Karolovcov, dokonca uzatvárali manželstvá s členmi kráľovskej rodiny. Časom sa niektorí príslušníci rodu sami stali franskými kráľmi – Odo, Róbert I. a Hugo Kapet. Títo Róbertovci vládli v Západofranskej ríši. Hugo Kapet je známy ako „posledný franský kráľ“ a prvý „kráľ Francúzska“. Je zakladateľom rodu Kapetovcov, ktorí vládli vo Francúzsku až do Francúzskej revolúcie.
Pôvod.
Najstarší známi Róbertovci pravdepodobne pochádzajú z grófstva Hesbaye v dnešnom Belgicku. Prvý historicky doložený predok je Róbert Silný, gróf z Paríža. Jeho dvaja synovia Odo a Róbert I. sa stali Zápodofranskými kráľmi a panovali v dobe Karolovcov. Za vlády Oda rodina získala parížske grófstvo a za vlády Róberta I. sa stali „vojvodami Frankov“. Vlastnili veľké časti starej Neustrie. 
Po smrti Ľudovíta V., skončila vláda rodu Karolovcov. Po jeho smrti bol za kráľa Frankov zvolený Hugo Kapet, vnuk franského kráľa Róberta I.. Stal sa známy ako prvý kráľ Francúzska. Korunovali ho 3. júla 987 v Noyone. S Hugovou korunováciou nastala nová éra pre Francúzsko a rod jeho potomkov bol pomenovaný po ňom – Kapetovci.
Tongkoko

Tongkoko alebo Tangkoko je v súčasnosti neaktívny stratovulkán, nachádzajúci sa na ostrove Sulawesi v Indonézii. Je to najseverovýchodnejšie lokalizovaný vulkán ostrova, nachádza sa neďaleko pobrežia mora. V 17. a 19. storočí bolo zaznamenaných sedem menších erupcií, posledná v roku 1880. Sopka je súčasťou národného parku Gunung Dua Saudara.
Jan Obenberger

Prof. PhDr. Jan Obenberger , DrSc. (* 15. máj 1892, Praha, Česko, vtedy Rakúsko-Uhorsko† 30. apríl 1964, Praha, Československá socialistická republika, dnes Česko) bol český entomológ, profesor entomológie Karlovej univerzity v Prahe, člen korešpondent Československej akadémie vied (1955). Zaoberal sa hlavne štúdiom chrobákov prevažne z čeľade krasoňovitých (Buprestidae). Autor celej rady populárno-náučných a vedeckých kníh, prevažne s entomologickou tematikou.
Biografia.
Narodil sa roku 1892 v Prahe. Po skončení základného vzdelania pokračuje v štúdiu na štátnom gymnáziu v Prahe na Žižkove. Tu v roku 1911 odchádza študovať prírodné vedy na Filozofickú fakultu Karlovej univerzity. Na začiatku prvej svetovej vojny v roku 1914 bol povolaný do armády, kde bol na Karpatskej fronte ranený a vracia sa späť do Prahy. V roku 1917 dokončil vysokoškolské štúdium. 1. januára roku 1920 nastupuje ako adjunkt na zoologické oddelenie Národného múzea v Prahe. Od roku 1910 bol členom Českej spoločnosti entomologickej.
Prečo plačeš Miriam?

Prečo plačeš Miriam? je medzinárodne uznávaná kniha svedectiev žien po potrate, poskytuje veľké množstvo informácii o potratoch, svedectvá, následky potratu,morálne hľadisko, úvahy a na záver je doplnená aj umeleckou básnickou tvorbou s témou prolife. 
1. vydanie.
Knihu "Miriam, prečo plačeš? : utrpenie žien po potrate" / Z nemčiny preložil Ján Bernadič; Red. Blažej Belák. - 1. vyd. - Trnava : Spolok sv. Vojtecha, 1998, 151 strán, ISBN 80-7162-242-2 
Vydavateľstvo Spolok svätého Vojtecha (skratka SSV), Trnava knihu vydalo v spolupráci s nadáciou Áno životu - matky v núdzi, Trnava – Košice a švajčiarskou organizáciou "Ja zum leben". Posledné vydanie vyšlo v roku 2001.
Originál a oblasť mapovania.
V orig. "Myriam... warum weinst Du?", vydala nadácia „Ja zum Leben – Mütter in Not“, Uznach 1996, ISBN 3-9521192-0-2, 176 strán.
Originál diela vyšiel vo Švajčiarsku, a teda svedectvá sú hlavne z Nemecka, Švajčiarska a Rakúska. Odborná časť je zostavená rôznymi odborníkmi zo sveta.
Podobné diela na Slovensku.
Na Slovensku pred niekoľkými rokmi vyšla kniha "Kto uverí mi?" , vydalo Fórum života. Oblasťou mapovania je Slovensko.
Atlanta Braves

Atlanta Braves je profesionálny bejzbalový klub, hrajúci Major League Baseball, patriaci do východnej divízie "National League".
Za svoju históriu sa tento klub niekoľkokrát presťahoval a zmenil si meno:
Braves majú na svojom konte deväť víťazstiev v "National League", ktoré sa podarilo premeniť tiež vo víťazstvo v Svetovej sérii:
Brobergen

Brobergen (po dolnonemecky Brobargen) je malá obec v krajinskom okrese Stade v spolkovej krajine Dolné Sasko v Nemecku. Obec má len 216 obyvateľov a rozlohu .
Brobergen sa spomína prvýkrát v roku 1286 ako "Brocberge".
Anton Rochel

MUDr. Anton Rochel (* 18. jún 1770, Neunkirchen, Štajersko, dnes Rakúsko† 12. máj 1847, Graz, Rakúske cisárstvo, dnes Rakúsko) bol významný prírodovedec, botanik, lekár-chirurg a entomológ slovenského pôvodu. Známy je predovšetkým ako významný botanik. Jeho entomologické aktivity sú skôr iba okrajové.
Biografia.
Narodil sa v rakúskom Neunkirchene v roku 1770. Po skončení základného a stredného vzdelania pokračoval v štúdiu medicíny na Lekárskej fakulte vo Viedni, ktoré ukončil v roku 1792. Po skončení štúdií pracoval spočiatku ako lekár rakúskej armády. V rokoch 1800 až 1805 bol osobným lekárom baróna Alojza Mednyanského vo Veselom pri Piešťanoch a neskôr v rokoch 1811 – 1815 v Rakoviciach. V rokoch 1815 až 1820 pracoval ako osobný lekár grófa Aspremonta v Lednických Rovniach pri Púchove, kde v tomto období v botanickej záhrade pestoval asi 2 000 divo rastúcich druhov rastlín. V tomto období sa veľmi intenzívne venoval floristickému prieskumu celej Trenčianskej župy a patril medzi popredných znalcov flóry stredného Považia. Ako svojmu koníčku sa počas života venoval hlavne botanike. Po smrti významného botanika Pála Kitaibela v roku 1821 prijal miesto hlavného riaditeľa univerzitnej botanickej záhrady v Pešti, kde pracoval až do roku 1840. Zomrel roku 1847 v Štajerskom Hradci v Rakúsku. Počas života vykonal mnohé cesty do Vysokých Tatier, Turca, Oravy, Liptova a Spiša. Niektoré jeho rukopisy boli uložené vo viedenskom múzeu.
Entomologické aktivity.
Nepatrí jednoznačne k entomológom, ale v roku 1821 publikoval svoju prírodovedeckú prácu s názvom: "Naturhistoriche Miscellen über den nordwestlichen Karpathen in Ober-Ungarn". V 11. kapitole tejto práce uvádza pri popise živočíchov i niektoré údaje o hmyze z tejto oblasti.
Kšatrija

Kšatrija je jedna z kást v Indii.
Kšatrijovia sú kastou cnostných bojovníkov – ochrancov náboženstva, kráľovstva a morálnych zásad.
Kšatrijská povinnosť.
Súbor pravidiel, ktorými sa musí táto kasta riadiť sa nazýva kšatrijská povinnosť. Patrí sem zákaz napadnutia súpera odzadu, povinnosť neublížiť nikomu kto žiada o ochranu, nebojovať proti neozbrojeným, ctiť si brahmánov a podobne.
Mário Bicák

Mário Bicák (* 21. október 1979, Prešov) je bývalý slovenský futbalista. Hral na pozícii ľavého krídelníka.
Životopis.
V rokoch 20052008 hral za MFK Košice, za ktoré odohral 85 ligových zápasov a dal v nich sedem gólov. Roku 2008 prestúpil do maďarského FC ETO Győr. Tu pôsobil do roku 2010, kedy sa vrátil na Slovensko do Spartaka Trnava. Koncom sezóny 2012/2013 pre neuspokojivé výsledky tímu v Trnave skončil.
V sezóne 2014/2015 prestúpil do piatoligového klubu OFK Malženice.
Reprezentácia.
Za Slovensko nastúpil na tri oficiálne zápasy, všetky prípravné. Debut v reprezentácii absolvoval v priateľskom stretnutí s Francúzskom 1. marca 2006. Tréner Dušan Galis ho vtedy povolal, hoci jeho Košice hrali v tom čase iba druhú ligu.
Osobný život.
Má dve dcéry a jedného syna.
Fórum života

Fórum života je občianske združenie so sídlom v Bratislave, zamerané na rešpektovanie ľudského života od počatia po prirodzenú smrť a podporu rodín ako optimálneho miesta pre vznik a rozvoj ľudského života.
Občianske združenie vydáva periodikum "Spravodaj občianskeho združenia Fórum života", informujúce o pro-life aktivitách na Slovensku, v zahraničí, reflektujúce rôzne názory a udalosti späté s prolife problematikou a poskytujúce informácie o linkách pomoci zriadených prolife organizáciami.
V roku 2007 kritizovalo 36 pripomienkami "Národný program ochrany sexuálneho a reprodukčného zdravia".
Fórum života v súčasnosti združuje 34 členských organizácii a niekoľko desiatok fyzických osôb. Samotné občianske združenie je členom Fóra kresťanských inštitúcii a v medzinárodnej spolupráci členom Human Life International.
Organizuje pravidelnú kampaň "25. marec – Deň počatého dieťaťa" . Pravidelne v októbri organizuje kampaň "Sviečka za nenarodené deti" .
Plávanie na Letných olympijských hrách 2008 – 200 m motýlik muži

200 metrov motýlik mužov prebiehal 11. až 13. augusta 2008 v Beijing National Aquatics Centre.
Kvalifikačné limity boli 1:57.67 (A-limit) a 2:01.80 (B-limit).
Plávanie na Letných olympijských hrách 2008 – 400 m voľný štýl muži

Preteky na 400 metrov voľným spôsobom prebiehali 9. až 10. augusta 2008 v Beijing National Aquatics Centre.
Kvalifikačné limity boli 3:49.95 (A-limit) a 3:58.00 (B-limit).
Kanoistika na Letných olympijských hrách 2008 – K1 slalom ženy

Ženský K-1 slalom prebiehal v dňoch 13. - 15. augusta 2008 v Shunyi Olympic Rowing-Canoeing Park v Pekingu.
Josef Beran (kardinál)

Mons. prof. Josef Beran (* 29. december 1888, Plzeň – † 17. máj 1969, Rím, Taliansko) bol katolícky kňaz, pedagóg a teológ, 33. pražský arcibiskup, český prímas (19461969) a kardinál.
Život.
Bol väzňom nacizmu i komunizmu, komunistický režim mu bránil vo vedení diecézy. Po kreovaní za kardinála prežil posledné roky vo vyhnanstve v Ríme. Počas celého vyhnanstva býval v Pápežskom kolégiu Nepomucenum.
Keď zomrel, kardinál Šeper ho nazval druhým svätým Vojtechom. Je jediným Čechom, ktorému sa dostalo tej pocty byť pochovaný po boku pápežov v krypte svätopeterskej baziliky v Ríme.
Po smrti.
V roku 1998 bol odštartovaný proces jeho blahorečenia.
Podľa rozhodnutia pápeža Františka zo začiatku roku 2018 založenom na poslednej vôli kardinála Berana boli pozostatky kardinála v apríli 2018 prenesené do Katedrály svätého Víta, Václava a Vojtecha. Telo bolo vyzdvihnuté 19. apríla a prenesené do Pápežského kolégia Nepomucenum, následne bolo 20. apríla letecky prevezené do Česka, kde sa na viacerých miestach autokolóna s pozostatkami zastavila, až kým pozostatky 21. apríla nepriviezli do katedrály. Tam boli vystavené k verejnej úcte až do 23. apríla, keď boli uložené do novovytvoreného sarkofágu. V Bazilike svätého Petra bola na kardinálovu pamiatku osadená pamätná tabuľa.
Bromley-by-Bow (stanica metra)

Bromley-by-Bow je jednou zo staníc londýnskeho metra nachádzajúcou sa v londýnskej mestskej časti Bromley-by-Bow v obvode Tower Hamlets. Stanicu obsluhujú District a Hammersmith &amp; City Line a nachádza sa v tarifných zónach 2 a 3.
Dejiny.
Stanica bola otvoená pod názvom Bromley spoločnosťou London, Tilbury nd Southern Railway v roku 1858. V roku 1902 začala stanicu obsluhovať aj District Line a v roku 1936 sa k nej pridala Hammersmith &amp; City Line (vtedy ako Metropolitan Line). Vlaky London, Tilbury nd Southern Railway prestali zastavovať na stanici v roku 1962. V roku 1967 bola premenovaná na súčasný názov z dôvodu možného zamieňania s obvodom Bromley v južnom Londýne.
Stanica má 2 nástupištia, na ktorých zastavujú obidve District aj Hammersmith &amp; City Line. Dve ďalšie pôvodne obsluhovala LT&amp;SR (dnes c2c), ale dnes už nie sú v prevádzke. Východ z budovy ústi na severný privádzač do Blackwallského tunela.
Linky.
Stanicu obsluhujú dve linky:
Namur (mesto)

Namur (, ) je frankofónne mesto v Belgicku, hlavné mesto Valónska a správne centrum provincie Namursko. Je to tretie najväčšie mesto Valónska.
V Namure sídli valónsky parlament a valónska vláda. Sídlo parlamentu sa nachádza v Grognone, historickom jadre mesta na sútoku riek Másy a Sambry, vláda sídli v budove Élysette na protiľahlom brehu rieky Másy.
Obyvateľstvo.
Mesto má približne 108 950 obyvateľov (2010). 
Mestské časti.
Od 1. januára 1977 mesto Namur pozostáva z týchto častí (bývalých obcí):
Naboženstvo.
Mesto je sídlom rímskokatolíckej diecézy.
Plávanie na Letných olympijských hrách 2008 – 200 m polohové preteky muži

Polohové preteky na 200 metrov mužov prebiehali v dňoch 13. až 15. augusta 2008 v Beijing National Aquatics Centre.
Kvalifikačné limity boli 2:01.40 (A-limit) a 2:05.65 (B-limit).
Desi Slava

Desi Slava (), vlastným menom Desislava Ivanova Doneva (; * 7. marec 1979, Radnevo pri Starej Zagore) je bulharská pop a pop-folk speváčka.
Jej meno je odvodené zo slovanských častí "desi" a "slava" (bulh. "sláva").
Atletika na Letných olympijských hrách 2008 – Chôdza na 20 km mužov

Chôdza na 20 km mužov je jedna z 24 mužských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang a v jeho okolí 16. augusta. Vyhral Rus Valerij Borčin.